Адамаш гуллучу Нохчийчуьрчу гIишлошкахь тIаьххьарчу шина баттахь бинчу талламашкахь гучудаларца, 1500 объект цIеяларан кхерамашкахь хилла. Йоккхачу йохка-эцаран, самукъадаккхаран "Гранд Парк" центрехь а билгалдаьхна дуккха а кхачамбацарш. Кемеровохь "Зимняя вишня" комплексехь цIе а яьлла, 60 стаг веллачул тIаьхьа, йоллу Оьрсийчуьра йохка-эцаран, самукъадаккхаран центраш талла йолийра, цIеяларан кхерам буй хьовсуш. Нохчийчуьрчу массо а кIошташкахь прокуратуран белхахоша а, меттигерчу администрацийн векалша а зийра цхьа могIа центраш а, школаш а, берийн бошмаш а, кхийолу нах гулло меттигаш а.